गुबुन फारसेथिं जाय आसुनि गाहाइ बोसोनगिरि (AASU Chief Adviser) बिथांआ गावनि दाजाबदेर बिबुंथियाव बुङो दि दासान्दि आसामनि थासारिखौ नोजोर लाखिनानै राज्यो सोरखारा इन्नार लाइन पार्मिट (ILP) खौ गायसननायनि बेलायाव सिगांग्रोनांगौ। मानोना राज्यो सोरखारनि नारसिन्नाय गैयालासे मिरु सोरखार (Union Government) खौ आइ एल पि खौ फसंलांनायनि थाखाय जा राहा लानांगौ बेखौ नुवाखिसै। जेब्ला आसामनि नसुङारि साग्लोबसार मनिपुर राज्योआ जुदि आइ एल पि खौ मोनहैनो हायो अब्ला आसाम हादोरसायाबो मोनबावनांगोन होनना सोंथि दैखाङो। दुलाराय आसाम फरायसा आफाद (AASU) आरो सा-सानजा फरायसा गौथुम (North East Students Union) जथायै इन्नार लाइन पार्मिटखौ सा-सानजा हालामाव गायसननायनि दाबि दैखांदों।